EKVA JUHATUSE KOOSOLEKU PROTOKOLL 2022-3

Akadeemia tee 15a Infotehnoloogia Maja

Läbiviimise aeg 28.09.2022 kell 17:36-19:49

Koosoleku juhataja: Lembit Talpsepp

Protokollija: Tiia Eeskivi

Kohalviibijad: Lembit Talpsepp, Tiia Eeskivi, Taavi Valdlo, Jürgen Lamp, Aavo Kergand, Andrus Mutli, Mari Piir, Aave Hommik, Mati Märtson ja Aivar Hommik. Puudujaid ei olnud.

Päevakord:

1. Ülevaade WMA kongressist. a.valimised b. punktitabelid c. tõkkedistantsid d. soorituse aeg e. 1 kg ketta mõõtmed f. takistuse kõrgus 2000 m tj.

2. Delegaadite kindlustamiset WMA ja EMA kongressidele.

3. 2023 meistrivõistluste kalenderplaanist/2022 meistrivõistlused. 290 EOK medalit

4. Finantsdokumentide kinnitamine, pooleliolevad projektid, tulevad projektid (stipendiumid jne). Tunnustatud aktivistid.

5. Tallinna Linna toetuse taotlemine Baltimaade mv

6. Vastav kultuurkapitali projekt Baltimaade mv

7. Kultuurkapitali heiteringide projekt

8. Aasta parimate eeskirja meenutamine ja parimate valimine

9. Ülevaade Baltimaade meistrivõistlustest

10. 2023. tiitlivõistlustest osavõtt ja grupi moodustamine (Torun, Pescara).

11. Teatmike edasitegemisest.

12. EKVA diplomikavanditest.

13.Muud.

President Lembit Talpsepp alustas päevakorrapunktide läbiarutamist:

1. Ülevaade WMA kongressist. WMA on valmistamas ette uut vanusekoefitsientide tabelit lähtudes statistikast, plaanitakse üsna ruttu , isegi 2023, valmistada ette ka üheaastase sammuga tabel, kuid see ei muutu automaatselt kehtivaks.

Kümned ettepanekud muuta erinevaid vahemaid erinevate vanuste tõkkedistantsidel antakse edasi läbivaatamiseks vastavalt loodavale komisjonile ja tulevad seejärel uuesti arutusele WMA kongressil.

Kongress kinnitas kerge ülekaaluga ettepaneku suurendada soorituse aega hüpetes ja heidetes 30 sekundilt tagasi 1 minutile nagu on ka WA sportlastel.

Ketta mõõtmed M60 klassil ja naistel jäid endisteks, Lembitu sõnavõtt ja varem laialisaadetud selgituskirjad delegaatidele olid toeks ettepaneku tagasilükkamiseks (1 kg ketas suuremaks läbimõõduga 20 cm praeguse 18 cm asemel). Eesti teise delegaadi puudumine oli probleemiks.

Otsustati võtta lisaks kasutusele takistusjooksus takistused kõrgusega 84cm.

1. L.Talpsepp tutvustas teemat, Tamperes WMA kongrassil oli Eesti esindatud ühe delegaadiga, sest varasem kokkulepe teise delegaadi osas ei toiminud. Eestile on oluline olla esindatud rahvusvahelistes organisatsioonides, mistõttu delegaadi osavõtt on tihti Kultuurkapitali poolt toetatud – vastav taotlus on tihti osaliselt rahuldatud. Samas kongressist osavõtmine teeb olulisis lisakulutusi delegaatidele, tihti pikendab kohaloleku aega kui muudel põhjusel kongressi kohal polekski vaja olla. Juhatus otsustas delegaatide kindlustamiseks WMA ja EMA kongressidele taotleda toetust üks kord aastas Kultuurkapitalilt, presidendi mõistlikud kulud katta 100%, II delegaadi kulud katta kuni 300 euro ulatuses,
2. 2023 meistrivõistluste kalenderplaanist/2022 meistrivõistlused. Saadaval on 290 EOK kuldmedalit, teisi medaleid vähem ststistika alusel.

Kinnitati järnev esialgne plaan:

Talvised MV Lasnamäe hallis, sest Tallinna Spordihall remondis, 04.03.2023.

10km mv koostöös Selveri jooksuga Raplas

Poolmaraton koostöös Tartu Linnamaratoniga

EMV Kadriorus koos Baltimaade MV-ga 12.-13.august Tallinn, taotleda rahvusvaheliste võistluste läbiviimise toetust Tallinna linnalt, teha taotlus ka Kultuurkapitalile (L.Talpsepp)

Septembris HMV ja staadioni mitmevõistlused (7-võistlus, 10-võistlus).

1. Finantsdokumentide kinnitamine, pooleliolevad projektid, tulevad projektid (stipendiumid jne). L. Talpsepp tutvustas viimase kolme aasta jooksul esitatud KK grante, kokku paarikümmne ringis, seega keskmiselt kuni 7 taotlust aastas (tabel lisatud). Lisaks taotluse põhjendamisele tuleb esitada töömahukas ja korrektne aruanne kõikide kulude, ka rahuldamata jäetud kulude kohta. Seega toetuste hankimine on töömahukas ja vastutusrikas. Viimasel ajal on taotluste edukus suurenenud, ka on tihti palutud tunnustada meie aktiviste – viimati toetas KK 500 euroga A.Hommikut ja I.Põldmad. Kogu finantstegevus käib vastavalt grantidele, millede raha kulutamine on väga täpselt taotluses ette nähtud. Samas on mõistlik ka see ära kulutada kas ostudeks või tegevuskuludeks vms. Selliste projektide vastavate kulude tegemine on projektiga ette nähtud ja projekti juhil peab säilima mandaat neid kulutusi teha. Juhatus nõustus sellega.

Kinnitati L.Talpsepale WMA kongressist osavõtuga seotud kulude väljamaksmine Kultuurkapitali grandi raames (hotellikulud, sõidukulude katmist pole küsitud)

Kinnitati tehtud kulutused mõningate heitevahendite soetamiseks Kultuurkapitali aastatoetusest. Kinnitada seeniorspordiliidu kaudu tulnud EOK spordinädala toetus Villu Põldmale heitefestivali läbiviimiseks Id-Virumaal summas 150 eurot.

1. Tallinna Linna toetuse taotlemine Baltimaade mv-ks Kadrioru staadionil. J.Lamp esitas staadioni rendi eelarve projekti, mida otsustati suurendada 7 tuhandeni. Otsustati esitada taotlus rahvusvahelise võistluse korraldamiskulude katmiseks Tallinna Linnavalitsuse Kultuuri- ja Spordiosakonnale, mille tähtaeg on 1.detsember 2022.
2. Otsustati samas asjad osaliste kulude katteks teha taotlus Kultuurkapitalile
3. Teha taotlus Kultuurkapitalile Rebala heiteringi korrastamiseks või leida muid vahendeid selleks. Igor Põldma küll teatas sarja lõpetamisest, kuid lootus meelemuutusele on olemas.
4. Parimate valimiseks oli eelnevalt juhatuse liikmetele väljajagatud kokkulepitud põhiprintsiibid, mis on toodud „parimad sportlased“ alajaotuses meie kodulehel. Selle alusel on välisvõistlustel saadud medalite kaal erinev, kõige kaalukam on MM kuld jne. On siiski rõhutatud, et iga juhatuse liige võib otsustada erinevalt.

Parimate valimine toimus en amasti ühehäälselt, erinevuste korral on tulmus välja toodud. Tulemused olid järgmised:

Mehed Naised

35 Neemo Kull 7 häält, Karl Lumi 1 Anu Teesaar

40 Genro Paas Janne Ojala

45 Fred Vali Klaarika Eksi

50 Andrus Mutli Mari Piir

55 Margus Kirt Kersti Lepik

60 V.Fedjušin 7, Randaru 1 ja 1 erapooletu Lea Vahter

65 Ivar Raig Mare Külv

70 Aavo Kergand Esmeralda Lille

75 Toomas Karm Leili Teeväli

80 Juhan Tennasilm Tiia Krutob

85 Paavo Vara Leili Kaas

Parim meesseeniorsportlane Genro Paas

Parim naisseeniorsportlane Tiia Krutob

Parim jooksja Indrek Tobreluts

Parim hüppaja Juhan Tennasilm

Parin heitja Ahti Põder

1. Mari Piir tegi ülevaate Baltimaade meistrivõistlustest Vilniuses. Eestlaste osavõtt oli arvukas, võistlus läks igati korda, medalita ei jäänud keegi. Majutus oli hea, võistluste korraldus ja läbiviimine hea. Häiris 4 katset heidetes, millele juhiti küll korraldajate tähelepanu, kuid korraldajad väidetavalt polnud suutelised 6 katset lubama ajapiirangute tõttu.

L. Talpsepp tutvustas delegatsioonide juhtide koosolekul arutatut. Otsustati, nagu eelnevalt kokku lepitud, et järgmisel aastal toimuvad võistlused Eestis. Tallinn ja Pärnu said eelistuse. Peeti mõistlikuks tõsta osavõtumaksu 20 eurole, millele lisanduks iga lisaala eest veel 5 eurot. Ka otsustati, et uusi alasid ei lisata.

1. 2023. tiitlivõistluste osavõtt ja grupi moodustamine. Koosolekul selgus, et Toruni on paljud ise endale majutuse kinni pannud, abi vajadusel EKVA poolt organiseerimisel. Kaido Peterson on teatanud valmisolekust bussireisi kindlustamisest, mis siiski kipub ajaliselt liiga pikaks. Grupi organiseerimine jäi lahtiseks, sest mitmed potentsiaalsed korraldajad pole oma kohalesõidus veendunud.

Otsustati, Mati Mätron vaatab võimalusi Pescaras ööbimiskohad broneerida, kuid igaüks peaks ise soetama kohalesõidupiletid vastavalt oma soovile ja kohalolekupäevadele.

1. L.Talpsepp tõstatas küsimuse teatmike väljaandmise jätkamiseks, kuna sellel aastal jäi jagamise korraldamine (müük) unarusse ja osa teatmike jäi jagamata. Samas kui väljaandmine on tasustamata töö mahukas, kuid enamasti EKVA vahendite kulutamist ei vaja, saab osaliselt katta mõnest tegevusvaldkonna kuludest. Teatmikkude väljaandmise poolt olid siiski kõik juhatuse liikmed, kuigi nooremad seeniorsportlased seda eriti ei soovi.
2. L. Talpsepp palus seisukohta, kas oleks mõistlik lasta kujundada universaalne EKVA ülddiplom A5 formaadis. Otsustati uurida Antti Veermaalt võimalusi kasutada ja täiendada varasemat diplomi kujundust A5 formaadis tugevale paberile, kuhu peale kirjutada võistluse nimi, võistleja nimi, koht ja tulemus ning EKVA-poolne allkiri.

Kell 19:49 EKVA president Lembit Talpsepp tänas kohalolijaid ja kuulutas koosoleku lõppenuks.

Koosoleku protokollija Tiia Eeskivi /allkiri/

Koosoleku juhataja Lembit Talpsepp /allkiri/